Çarçewa Hemleya 'Tecrîd, faşîzm û îşxalî rê bes o; wext wextê azadîye yo' de çalakîyê vera tecrîdê Îmraliyî dewam kenê. Kurdîstanijî û dostê înan vizêr zî kuçeyanê Ewropa de semedê azadîya Rayberê Şarê Kurdî Abdullah Ocalanî qîrayî û bêvengîya Ewropa şermezar kerde.
Paytextê Fransa Paris de aktîvîstanê Têgêrayîşê Ciwanan ê Şorişgêran semedê wedartişê tecrîdî Villiers le Bel  û Grigny  de di çalkîyî kerdî.
Paytextê Danîmarka Kopenhag de zî serkêşîya Meclîsê Cinîyan ê Sêvê de semedê azadîya Abdullah Ocalanî xeyme ameye ronayene û seba ke Neteweyanê Yewbîyayeyan (NY) rê bêrê şawitene îmzayî ameyî arêdayene.
Paytextê Almanya Berlin de zî semedê şermezarkerdişê tecrîdê serê Abdullah Ocalanî çalakîya xeyme hewteyê hîrêyînî de dewam kerde. Hewteyê çarinî de do ciwanê enternasyonalîstî çalakîye dewr bîgêrê.
